**1. IZMJENA**

**POZIV NA DOSTAVU PONUDA**

**NAZIV PROJEKTA: GESHA - ulaganje u modernu i zelenu kozmetologiju**

**NAZIV NABAVE:** **Nabava** **skladišnih podnih podloga**

**NAB - 8**

**POZIV NA DOSTAVU PONUDA**

1. **PODACI O NARUČITELJU**

**Naziv:** LIVELY ROASTERS društvo s ograničenom odgovornošću za trgovinu i usluge

**Adresa:** Vrsarska 2, Zagreb

**OIB**: 48618475184

**Tel:** +385 14633069

**Web stranica**: <https://livelyroasters.co/>

**2. PODACI O OSOBI ZADUŽENOJ ZA KONTAKT S PONUDITELJIMA**

**Ime i prezime: Božica Demeter**

**E-mail:** **bozica@emda.hr**

Nabava se provodi temeljem Pravila o provedbi postupaka nabava za neobveznike Zakona o javnoj nabavi (v.7.0) (dalje u tekstu: Pravila). Sukladno Pravilima, Poziv na dostavu ponuda sa svim pripadajućim prilozima objavljuje se na internetskoj stranici <http://www.strukturnifondovi.hr/>

**3. OBJAŠNJENJA I IZMJENE NATJEČAJNE DOKUMENTACIJE**

Ponuditelji mogu za vrijeme trajanja roka za dostavu ponuda postavljati pitanja odnosno zahtijevati dodatne informacije i pojašnjenja vezana uz Poziv na dostavu ponuda.

Komunikacija i svaka druga razmjena informacija između Naručitelja i ponuditelja obavljat će se u pisanom obliku. Pisani zahtjev zainteresiranih Ponuditelja sa pojašnjenjem dostavlja se s naznakom „za nabavu“ isključivo putem elektroničke pošte osobe zadužene za komunikaciju s Ponuditeljima (točka 2.).

Ako se tijekom objave ukaže potreba za izmjenom Poziva na dostavu ponuda (ako gospodarski subjekt zahtijeva dodatne informacije, objašnjenja ili izmjene u vezi s uvjetima iz poziva na dostavu ponuda tijekom roka za dostavu ponuda), ista će biti transparentno i istovremeno objavljena na stranici gdje je objavljen i ovaj Poziv na dostavu ponuda kako bi svi gospodarski subjekti bili upoznati s izmjenom.

U slučaju potrebe izmjene Poziva na dostavu ponuda tijekom posljednjih 5 dana prije isteka inicijalnog roka za dostavu ponuda, razmjerno će se produljiti rok za dostavu ponuda za minimalno 5 dana, računajući od dana objave izmjene.

Svi zainteresirani gospodarski subjekti se upućuju da redovito prate objave na web stranici na kojoj je objavljen Poziv na dostavu ponuda. Naručitelj ne snosi odgovornost ako gospodarski subjekti nisu pravovremeno preuzeli izmjene/dopune Poziva odnosno upoznali se s dodatnim informacijama i pojašnjenjima.

**5. EVIDENCIJSKI BROJ NABAVE**: NAB – 8

**6.** **SUKOB INTERESA**

Popis gospodarskih subjekata s kojima je Naručitelj u sukobu interesa:

**EMDA d.o.o., Vojina Bakića 1, 10 000 Zagreb, OIB: 22506712452**

**KAVA23, obrt za usluge i trgovinu, vl. Marko Brajković, MB: 97897175**

**7. VRSTA POSTUPKA NABAVE**

Nabava robe provodi se temeljem Pravila o provedbi postupaka nabava za neobveznike Zakona o javnoj nabavi (v.7.0).

**8. PROCIJENJENA VRIJEDNOST NABAVE**

Procijenjena vrijednost nabave je 55.743,58 EUR (bez PDV-a).

**9. OPIS PREDMETA NABAVE**

Predmet nabave su skladišne podne podloge. Detaljan opis predmeta nabave nalazi se u Troškovniku koji čini **Prilog 2**. ovog Poziva na dostavu ponuda.

Navedena oprema koristi se za proširenje kapaciteta poslovne jedinice za proizvodnju kozmetičkih proizvoda, Lively Roasters d.o.o. odgovara na povećane zahtjeve tržišta koje nije moguće zadovoljiti proizvodnjom s postojećim proizvodnim kapacitetima.

**10. TEHNIČKE SPECIFIKACIJE**

Tehničke specifikacije predmeta nabave nalaze se u Troškovniku koji čini **Prilog 2.** Poziva na dostavu ponuda.

**Ponuditelj podnošenjem ponude potvrđuje da njegova ponuda zadovoljava minimalne tehničke specifikacije navedene u Troškovniku.**

Naručitelj u Tehničkim specifikacijama nije upućivao na robne marke.

Iznimno, ako u pojedinim stavkama predmet nabave nije bilo moguće dovoljno precizno i razumljivo opisati na drugačiji način, Naručitelj je uputio na određenu robnu marku. Pritom, svi proizvodi koji su u opisani uz navođenje trgovačke marke/oznake, popraćeni su formulacijom koja upućuje na mogućnost nuđenja drugačijeg proizvoda jednakovrijednih karakteristika („ili jednakovrijedan“), odnosno, čak i u slučajevima kad predmetna formulacija nije navedena, ovom odredbom Poziva na dostavu ponuda Naručitelj dopušta mogućnost nuđenja jednakovrijednih rješenja.

U slučaju nuđenja jednakovrijednog proizvoda, ponuditelj je obvezan u ponudi dostaviti dokaze o jednakovrijednosti bilo kojim prikladnim sredstvom[[1]](#footnote-1) te Naručitelj neće odbiti ponudu koja nudi jednakovrijedno rješenje ako ponuditelj u ponudi na zadovoljavajući način naručitelju dokaže da rješenja koja predlaže na jednakovrijedan način zadovoljavaju zahtjeve definirane predmetnom stavkom.

**11. KOLIČINA PREDMETA NABAVE**

Količina predmeta nabave je definirana u Troškovniku koji čini **Prilog 2**. ovog Poziva na dostavu ponuda. Stavke Troškovnika ne smiju se mijenjati. Troškovnik mora biti popunjen na izvornom predlošku, bez mijenjanja i ispravljanja izvornog teksta i količina. Količine su okvirne. ~~Naručitelj će točnu količinu predmeta nabave definirati izdavanjem pisanih narudžbenica.~~

**12. MJESTO I ROK ISPORUKE**

Mjesto isporuke je ~~Slavonska avenija 26/4, Zagreb.~~ **Velika cesta 99, Zagreb.**

**Rok isporuke predmeta nabave je 30. rujna 2023.**

Rok izvršenja produžit će se:

1. u slučajevima u kojima je isporučitelj robe zbog više sile ili drugog događaja koji ima značenje promijenjenih okolnosti nastalih nakon potpisa ugovora, koje se nisu mogle predvidjeti, bio spriječen pravodobno isporučiti robu
2. zbog bilo kojeg kašnjenja kojeg je uzrokovao Naručitelj ili osobe za koje on odgovara
3. u slučaju produljenja trajanja razdoblja provedbe projekta u sklopu kojeg se provodi ova nabava

**Uspješna isporuka, odnosno preuzimanje, potvrđuje se Zapisnikom o primopredaji kojeg potpisuju obje ugovorne strane.**

**13. UVJETI PLAĆANJA**

Plaćanje će se izvršiti na sljedeći način:

~~50% iznosa avansno po potpisu Ugovora~~

~~50% po izvršenoj isporuci~~

**50% vrijednosti ponude avansno temeljem potpisanog Ugovoa**

**30% vrijednosti ponude avansno do 1. rujna 2023.**

**Ostatak iznosa platit će se nakon potpisanog Zapisnika o primopredaji u kojem će se utvrditi točna količina isporučene robe temeljem kojeg će Izvođač ispostaviti konačan račun sa stvarno isporučenim količinama te će se prethodno dobiveni predujam poravnati umanjenjem iznosa konačnog računa za isti.**

Rok plaćanja uredno ispostavljenog računa je najkasnije 30 dana od zaprimanja.

**14. RAZLOZI ISKLJUČENJA PONUDITELJA**

14.1. Ponuditelj se isključuje iz postupka nabave

* ako je on ili osoba ovlaštena po zakonu za zastupanje ponuditelja (osobe koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog subjekta) pravomoćno osuđena za bilo koje od sljedećih kaznenih djela odnosno za odgovarajuća kaznena djela prema propisima države sjedišta ponuditelja ili države čiji je državljanin osoba ovlaštena po zakonu za zastupanje ponuditelja: sudjelovanje u zločinačkoj organizaciji, zločinačko udruženje, počinjenje kaznenog djela u sastavu zločinačkog udruženja, udruživanje za počinjenje kaznenih djela, terorizam ili kaznena djela povezana s terorističkim aktivnostima, pranje novca ili financiranje terorizma, dječji rad ili druge oblike trgovanja ljudima, korupcija, primanje mita u gospodarskom poslovanju, davanje mita u gospodarskom poslovanju, zlouporaba u postupku javne nabave, zlouporaba položaja i ovlasti, nezakonito pogodovanje, primanje mita, davanje mita, trgovanje utjecajem, davanje mita za trgovanje utjecajem, zlouporaba položaja i ovlasti, zlouporaba obavljanja dužnosti državne vlasti, protuzakonito posredovanje, prijevara, prijevara u gospodarskom poslovanju, utaja poreza ili carine, subvencijska prijevara
* nije ispunio obvezu isplate plaća zaposlenicima, plaćanja doprinosa za financiranje obveznih osiguranja (osobito zdravstveno ili mirovinsko) ili plaćanja poreza u skladu s propisima Republike Hrvatske kao države u kojoj je osnovan ponuditelj, u skladu s propisima države poslovnog nastana ponuditelja (ako oni nemaju poslovni nastan u Republici Hrvatskoj), osim ako je u skladu s posebnim pravilima odobrena odgoda plaćanja navedenih obveza, te ako mu iznos dospjelih, a neplaćenih obveza nije veći od 200 kuna odnosno 26,54 EUR
* ako je lažno izjavljivao, predstavio ili pružio neistinite podatke u vezi s uvjetima koje je NOJN naveo kao neophodne.

14.2. Ponuditelj je dužan u svojoj ponudi priložiti dokumente zahtijevane ovim Pozivom, kojima se dokazuje gore navedeni razlozi za isključenje i to:

**Izjavu Ponuditelja potpisanu od osobe ovlaštene za zastupanje gospodarskog subjekta, kojim potvrđuje da ne postoje razlozi za isključenje, odnosno da se gospodarski subjekt ne nalazi u jednoj od situacija navedenih iz točke 14.1. ovog Poziva (Prilog 3.)**

Naručitelj može prije donošenja odluke o odabiru od ponuditelja koji je podnio ekonomski najpovoljniju ponudu zatražiti da u primjerenom roku, ne kraćem od 5 dana, dostavi relevantne ažurirane popratne dokumente koji se izdaju ili im se može pristupiti posredstvom nadležnih tijela, odnosno javnih registara.

Svi dokazi i dokumenti određeni u točki 14. ovog Poziva mogu se osim u izvorniku ili ovjerenoj preslici dostaviti u neovjerenoj preslici. Neovjerenom preslikom smatra se i neovjereni ispis elektroničke isprave.

**15. TROŠKOVNIK**

Količina predmeta nabave je definirana u Troškovniku koji čini **Prilog 2.** ovog Poziva na dostavu ponuda. Stavke Troškovnika ne smiju se mijenjati. Troškovnik mora biti popunjen na izvornom predlošku, bez mijenjanja i ispravljanja izvornog teksta i količina. **Količine su okvirne.** ~~Naručitelj će točnu količinu definirati izdavanjem pisanih narudžbenica.~~

**Stvarno nabavljena količina može biti veća ili manja od količine predviđene Troškovnikom, a u tom slučaju isto se ne smatra izmjenom Ugovora.**

Cijena ponude izražava se u eurima (EUR). Cijena sadrži u sebi sve troškove i popuste.

Cijenu ponude ponuditelj iskazuje u Ponudbenom listu i posebno po stavkama u Troškovniku po jedinici mjere i ukupnu cijenu stavke te cijenu ponude bez poreza na dodanu vrijednost (zbroj svih ukupnih cijena stavke). Ponuditelj mora ispuniti sve tražene stavke iz Troškovnika.

Cijene se iskazuju zaokružene na dvije decimale.

Jedinične cijene navedene u Troškovniku su nepromjenjive.

Ponuditelj odgovara za točnost i potpunost svoje ponude te je prilikom njezinog podnošenja dužan je uračunati i uključiti u cijenu ponude sve troškove.

**Naručitelj će u postupku pregleda, usporedbe i ocjenjivanja ponuda uspoređivati ukupnu cijenu ponude bez PDV-a.**

**16. DOSTAVA PONUDE**

Ponude moraju biti dostavljene u zatvorenoj omotnici neposredno naručitelju ili poštanskom pošiljkom najkasnije do **2. kolovoza 2023. do 15:00h**  na sljedeću adresu:

**Naziv: LIVELY ROASTERS društvo s ograničenom odgovornošću za trgovinu i usluge**

**Adresa: Donje Svetice 10**

**Evidencijski broj nabave: NAB - 8**

**Naziv nabave:** **Nabava skladišnih podnih podloga**

U slučaju da omotnica ne sadrži sve propisane podatke, Naručitelj ne snosi odgovornost ukoliko ponuda Ponuditelja nije uopće ili nije na vrijeme zaprimljena.

Ponuda i dokumentacija u prilogu ponude ne vraćaju se ponuditeljima.

Ponuditelj može do isteka roka za dostavu ponuda dostaviti izmjenu i/ili dopunu ponude. Izmjena i/ili dopuna ponude dostavlja se na isti način kao i osnovna ponuda s obveznom naznakom da se radi o izmjeni i/ili dopuni ponude. U tom se slučaju ponude otvaraju obrnutim redoslijedom zaprimanja, a vremenom zaprimanja smatra se dostava posljednje verzije izmjene ponude.

Ponuditelj može do isteka roka za dostavu ponude pisanom izjavom odustati od svoje dostavljene ponude. Pisana izjava se dostavlja na isti način kao i ponuda s obveznom naznakom da se radi o odustajanju od ponude. U tom slučaju neotvorena ponuda se vraća ponuditelju.

Ponude koje pristignu nakon isteka roka za dostavu ponuda neće biti predmetom ocjene ponuda.

Otvaranje ponuda nije javno.

**17. SADRŽAJ I NAČIN IZRADE PONUDE**

Ponuda mora sadržavati minimalno:

1. Ispunjen i potpisan Ponudbeni list (**Prilog 1.** Poziva na dostavu ponuda)

2. Ispunjen i potpisan Troškovnik **(Prilog 2**. Poziva na dostavu ponuda)

3. Ispunjena i potpisana Izjava iz **Priloga 3.** Poziva na dostavu ponuda

Ponuda se dostavlja na hrvatskom jeziku i latiničnom pismu. U slučaju podnošenja traženih dokumenata na drugom jeziku, ponuditelj će uz dokument dostaviti prijevod na hrvatski jezik.

Pri izradi ponude ponuditelj se mora pridržavati zahtjeva i uvjeta iz Poziva na dostavu ponuda te ne smije mijenjati i nadopunjavati njezin tekst.

Sve troškove izrade ponude snose ponuditelji. Ponuditelji nemaju pravo na bilo kakvu naknadu troškova izrade ponude.

Dokumente tražene u ovom Pozivu na dostavu ponuda, ponuditelj u svojoj ponudi može dostaviti u izvorniku, ovjerenoj preslici ili neovjerenoj preslici. Neovjerenom preslikom smatra se i neovjereni ispis elektroničke isprave.

**18. ROK VALJANOSTI PONUDE**

Ponuda mora biti valjana **60 dana** od krajnjeg roka za dostavu ponuda.

Ako istekne rok valjanosti ponude, Naručitelj može tražiti od ponuditelja produženje roka valjanosti ponude.

**19. KRITERIJ ZA ODABIR PONUDE**

Kriterij za odabir ponude je najniža cijena.

**20. PREGLED I OCJENA PONUDA, ODLUKA O ODABIRU I ODLUKA O PONIŠTENJU**

U postupku pregleda i ocjene ponuda Naručitelj prvo utvrđuje formalnu sukladnost ponude utvrđujući:

* ponuda je dostavljena u zadanom roku
* ponuda je na jeziku naznačenom u Pozivu na dostavu ponuda
* ponuda je valjano potpisana
* u ponudi je naveden traženi rok valjanosti ponude
* ponuda je u skladu s odredbama Poziva na dostavu ponuda dostavljeni su svi traženi dokumenti.

Nakon što je utvrdio formalnu ispravnost ponude Naručitelj će provjeriti ispunjenje uvjeta sposobnosti svakog od ponuditelja.

Naručitelj u skladu s uvjetima i zahtjevima iz Poziva na dostavu ponuda provjerava tehničku i materijalnu sukladnost odnosno utvrđuje jesu li ponude u skladu sa svim zahtjevima Poziva na dostavu ponuda te odbija ponudu koja nije u skladu s Pozivom na dostavu ponuda.

U postupku pregleda i ocjene ponuda, ako Naručitelj utvrdi da su informacije ili dokumentacija koje je trebao dostaviti gospodarski subjekt nepotpuni ili pogrešni ili se takvima čine ili ako nedostaju određeni dokumenti, Naručitelj može, poštujući načela jednakog tretmana i transparentnosti, zahtijevati od dotičnih gospodarskih subjekata da dopune, razjasne, upotpune ili dostave nužne informacije ili dokumentaciju u primjerenom roku. Navedeno postupanje ne smije dovesti do pregovaranja, odnosno navedenim postupanjem se ne smiju mijenjati kriteriji za odabir ponude i cijena.

Nakon pregleda i ocjene ponuda iz prethodnih točaka valjane ponude rangiraju se prema kriteriju za odabir ponude. Odluku o odabiru donosi Odbor za nabavu imenovan od strane Naručitelja. Naručitelj objavljuje odluku o odabiru o odabranom ponuditelju i ukupnoj vrijednosti odabrane ponude na istom mjestu gdje je objavljen poziv na dostavu ponuda ([www.strukturnifondovi.hr)](http://www.strukturnifondovi.hr))

Naručitelj može od najpovoljnijeg ponuditelja s kojim namjerava sklopiti ugovor zatražiti dostavu izvornika ili ovjerenih preslika jednog ili više dokumenata koji su traženi Pozivom na dostavu ponude prije donošenja Odluke o odabiru. Ako je ponuditelj već u ponudi dostavio određene dokumente u izvorniku ili ovjerenoj preslici, nije ih dužan ponovo dostavljati.

Naručitelj će na osnovi rezultata pregleda i ocjene ponuda **odbiti**:

* ponudu koja nije cjelovita (ne sadrži sve Pozivom na dostavu ponuda propisane obveze elemente)
* ponudu koja nije u skladu s odredbama poziva na dostavu ponuda
* ponudu u kojoj cijena nije iskazana u apsolutnom iznosu,
* ponudu koja sadrži pogreške, nedostatke odnosno nejasnoće ako pogreške, nedostaci odnosno nejasnoće nisu uklonjive,
* ponudu u kojoj pojašnjenjem ili upotpunjavanjem u skladu s ovim pravilima nije uklonjena pogreška, nedostatak ili nejasnoća

Naručitelj **poništava postupak** nabave ako nakon isteka roka za dostavu ponuda:

* nije pristigla niti jedna ponuda;
* nije dobio unaprijed određen broj valjanih ponuda/niti jednu valjanu ponudu;
* nakon odbijanja ponuda ne preostane nijedna valjana ponuda.

Naručitelj **može poništiti postupak** ako:

* tijekom postupka se utvrdi da je Poziv na dostavu ponuda manjkav te kao takav ne omogućava učinkovito sklapanje ugovora
* nastanu značajne nove okolnosti vezane uz projekt za koji se provodi nabava
* je cijena najpovoljnije ponude veća od procijenjene vrijednosti nabave,

**21. PRILOZI**

* **Prilog 1.** Ponudbeni list
* **Prilog 2.** Troškovnik
* **Prilog 3.** Izjava ponuditelja da ne postoje razlozi za isključenje iz točke 14.1. ovog Poziva na dostavu ponuda
1. Pod prikladnim sredstvima smatra se primjerice, katalog, izvod iz kataloga ili prospekt. U navedenom dokazujućem dokumentu potrebno je označiti stavku za koje se nudi jednakovrijedno rješenje kako bi Naručitelj mogao prepoznati da ponuđena specifikacija nedvojbeno odgovara navedenoj specifikaciji u Tehničkim specifikacijama. [↑](#footnote-ref-1)